***nič nové***

Už sa neviem dočkať zvončeka. Koľko ešte? Ah, už len päť minút. Zbalím si peračník a zošit. Ešte chvíľku si učiteľka posťažuje a už budeme môcť odísť. Všimla si, že sa už všetci „nenápadne“ praceme preč, ach jaj. „Je nesmierne neslušné brať si veci z lavíc, keď na vás ešte rozprávam. Hodinu končím ja, nie zvonček. Márnosť!“ Pozriem sa na Dorthramosa. Pretočí očami, zasmejem sa. Pohľad vrátim na matikárku, ktorá sa na mňa zamračene pozerá. Asi sa jej nepáči detský smiech. Učitelia majú vo zvyku nenávidieť humor, radosť a šťastie... Zostávajú ešte dve minúty. „Vyložte stoličky, zatvorte okná, pozbierajte si ten bordel spod lavíc a v tichosti spolu pôjdeme na chodbu.“

Po obede ideme s Dorthramosom sadnúť si do parku. „Ježiš, všimol si si, čo mala Hombáľová dnes na sebe?“ spýtam sa. „Prosím ťa, nedalo sa nevšimnúť si to. Jak sa otočila pomôcť mi s príkladom, ceckom Ti skoro dala facku!“ Džús mi vybehol nosom von. „Niéé, prestaň.. Dobre, ale prečo si nemôže kúpiť podprdu?“ Smejem sa. „Podľa mňa by sme jej mali dať na konci roka namiesto kytice poukážku do Intimissimi.“ Škerí sa Dorthramos. Cinkne mi mobil. Hneď mi ho zoberie z ruky a číta nahlas. „Používateľ Adam označil, že sa mu páči vaša fotka.“ Prečíta. „Čo? Ukáž, veď daj mi to!“ Znervózniem. „Upokoj sa a sadni si vedľa mňa. Poďme si pozrieť jeho profil.“ Hačnem si k nemu a trochu úzkostlivo čakám, kým sa Instagram načíta. „Jáj, asi viem už. To je z našej školy, o tuším dva-tri ročníky vyššie. Nevedela som, že sa tak volá.“ Zamyslím sa. „Nuž, dievča, ale celkom jebač to je.“ Povie cez smiech. „Tomu ver, kámo. Pozri, hrá florbal. To bude mať asi aj dobré telo.“ Poviem pri prezeraní si jeho fotiek. „Eh, tak to teda moc zhodnotiť neviem. Ale vyzerá ako fajn kamoš. Vieš čo, vyzerá ako ten typ, že by sme si rozumeli. Možno trochu moc populárny.“ Povie zamyslene. „Hej? A hej! Veď má na každej fotke tristo lajkov. Ježiš, čo chce so mnou? Myslíš, že sa mu páčim?“ spýtam sa a zacítim buchot srdca. „Landiola, medzi nami a ním je celkom veľký vekový rozdiel. Myslíš, že by si šestnásťročný začínal s trinásťročnou? Však to je jak keby som si ja začal s jedenásťročnou. Ježiši.“ Zhrozí sa. „Hej, asi máš pravdu. Tak môžeme byť aspoň kamoši.“ Zamyslím sa. „No počkaj, veď ešte ti len lajkol jednu fotku, ešte ste sa ani nerozprávali. Ty už tu rozmýšľaš, že aké kvety budú na obrade.“ Obaja sa smejeme. „Ako sa budú volať vaše deti, ha?“ Podpichne ma. „No, je mi jasné, že s ním asi nič nebude, ale keď už sa pýtaš...“ Zastavím sa. „No a sme doma!“ Povie Dorthramos. „Ja len toľko ti chcem povedať, že už od malička mám vybrané mená. Ak by to bol chlapček, tak Amiol. A ak dievčatko, tak Mardiola.“ Pousmejem sa. „Hej, to sú celkom pekné mená. Moje deti by sa volali... Hm, dievčatko Po a chlapček Trat.“ vybuchneme do záchvatu smiechu.

Podvečer si pozerám na mobile Adamov Instagram. Strašne zlatý je. Má nádherný úsmev. Joj, no dobre. Lajknem mu fotku, na ktorej je so svojim psíkom. Aj takú, kde je s chalanmi z florbalu... Dokopy mu olajkujem asi sedem fotiek. Pípne mi správa. Od neho! Juj! „To naoplátku za ten môj like? :D“ Jejda, napísal mi! Ježíííš, už sme naviazali kontakt. Dobre Landiola, drž sa. To zvládneš. „Hej, tak chcela som sa odvďačiť xd.“ Chvíľku píše a potom príde ďalšia správa. „Koľkatáčka si?“ No a sme skončili! On si doteraz asi myslel, že som možno len o rok mladšia. Teraz zistí koľko mám a prestane sa so mnou rozprávať. Odpoviem mu úprimne. „Vyzeráš staršie.“ Odpíše. Čo tým asi myslel? Je to kompliment? Pýtam sa ho na jeho obľúbenú hudbu, film, knihu... Chcem si s ním písať čo najdlhšie, snažím sa udržať si jeho pozornosť. Odpovedá priateľsky. Yes! Celý čas sa na displej usmievam. Kamarátim sa so starším chalanom, super! „Čo by si bola ochotná spraviť pre chalana?“ Pýta sa ma. To mu ako teraz napadlo? Fúha... Hmmm. Akože ako to myslí? Chcem odpovedať niečo silné, aby vedel, že som schopná pre lásku spraviť všetko. Vedela by som sa napríklad pre chalana zbaviť mobilu? Ale nie, to si bude myslieť, že som závislá. „Pre chalana by som si oholila hlavu.“ Odpoviem mu celkom vážne. To mu môžem sľúbiť, lebo určite to odo mňa nebude chcieť. Chalanom sa páčia dlhé vlasy. „Tak som to úplne nemyslel... Myslel som skôr také, že bozky a dotyky.“ Z jeho správy mi začína viac a viac búchať srdiečko. Tento sympatický chalan sa so mnou vážne práve rozpráva o takýchto veciach? Cítim červeň na lícach, som úplne bez seba. Predstavujem si pusu s Adamom... Ako by sa ma asi dotýkal a ako by sa na mňa asi usmieval... Mám motýliky v brušku. Odpisujem mu. „Fúha, no ešte som nikdy nič také neskúšala. Tak ale jasné, že to asi do vzťahu patrí, tak to by som rada skúsila.“ Odvážniem. „Ešte si sa nebozkávala?“ Opäť sa vypytuje. „Nie, veď mám len trinásť.“ znova mu pripomínam. „Tak ja ťa to môžem naučiť. Vieš, aby si bola pripravená, keby náhodou na to prišlo potom neskôr s nejakým chalanom.“ Ježííííš! Aký je empatický! Píšeme si ešte hodiny a hodiny... Vonku sa stmieva. Chcem si ďalej písať, no každú chvíľu sa mi zatvoria viečka. Zrazu to ukončí Adam. „Dobre, ja už idem, tak dobrúú! :\*“ Jejdanenky, napísal mi bozkávajúceho smajlíka, to je zlatučké. Bože, on je dokonalý! Odpíšem mu s troma bozkávajúcimi smajlíkmi. Konečne si dovolím zatvoriť oči. V sekunde zaspím.

Nasledujúce ráno som stále veľmi natešená. Myslím na neho nonstop. Cestou do školy sa v električke pozerám na každého chalana či to náhodou nie je on. Mám stále pocit, že je niekde za mnou a sleduje ma. Nie som sama, nosím si ho všade so sebou. Ešte nikdy sa o mňa žiaden chlapec takto nezaujímal, neviem sa prestať usmievať. Prvýkrát začínam mať pocity lásky. Chcem všetko povedať Dorthramosovi. Teda, nie úplne všetko... Za niektoré veci sa trochu hanbím. O dotykoch mu povedať nechcem, to je osobné...

„Hej, počuj, naši sa hádajú a je to fest ťažké. Môžem sa ti vyrozprávať?“ Vybehne na mňa Dorthramos. Samozrejme súhlasím a vypočujem si všetky detaily jeho domácnosti. Nechcem meniť tému na seba, venovať sa budem jemu a jeho príbehom. O mojich zážitkoch s Adamom mu poviem inokedy. „No a mama sa potom bežala skryť do obývačky.. Počúvaš ma? No a otec ju samozrejme našiel a zbil ju.“ Ležérne mi rozpráva. „Aha, vidíš. Tak to je milé, že sa tvoji rodičia ešte hrajú na schovávačku.“ Rozosmeje sa. „Hej a vlastne sa radi hrajú aj na rodinu. Vždy keď máme návštevu, mama sa hrá, že je mama a otec sa hrá, že je otec.“ Zamyslí sa a vo mne to vyvolá spomienky. „Keď sme sa v družine hrávali na rodinu, chcela som vždy byť otcom... môžeš robiť čo chceš a len kričíš po manželke, že pomaly varí.“ Dorthramos sa na mňa vážne pozrie. Seriózny pohľad mu vrátim naspäť. Po pár sekundách obaja vybuchneme od záchvatu smiechu.

Po výtvarnej idem na obed. Škola je už skoro prázdna. Keď vychádzam z jedálne, z ničoho nič na mňa vybafne Adam. Pozriem sa navôkol, no nikde nikoho iného nevidím. Čakal len na mňa? „Chcel som sa s tebou stretnúť. No nikto o tom nesmie vedieť. Zostane to len medzi nami, okej?“ Spýta sa ma Adam. Jednoznačne súhlasím s jeho návrhom. Jejda, budem sama s týmto jebačom? Ježiš, veď mi Dorthramos ani neuverí. „Dohodli sme sa predsa, že ťa naučím bozkávať sa. Ja sľuby dodržím, som dobrý chalan.“ Povie a usmieva sa so svojim typickým charismatickým úškerom. V podbrušku cítim kmitanie motýlich krídiel. Nemôžem uveriť, že sa skutočne budem bozkávať. Akože fakt? Odpadnem! Adam mi zrazu strčí jazyk do úst. Som úplne mimo. Ježiš toto sa fakt deje! Tak ja som sa už naozaj bozkávala! Ja sa bozkávam, ježiš fakt toto je realita! Mega! Po chvíľke si uvedomím, že mám otvorené oči a nič s ústami nerobím. Adam si to určite všimol tiež. Už mi to ide lepšie. Znenazdajky cítim niečo na prse. Hneď to inštinktívne udriem. Aha, bola to jeho ruka. Fíha, to sa naozaj práve stalo? No nič, nechcem, aby si myslel, že ho nemám rada a nechcem aby ma prestal bozkávať. „Prepáč, neviem prečo som to spravila.“ Znova sa začneme bozkávať a opäť mi položí svoju ruku na moju hruď. Okamžite ho ťapnem po ruke. Neviem prečo to robím, ježiš je so mnou niečo zle? Prečo sa nenechám, bože? Veď toto chalani robia, malo by mi to byť príjemné. Adam sa zastaví. Usmieva sa. Asi je všetko okej.

Nasledujúce dni si píšeme od rána do večera. Dorthramos ma veľmi nezaujíma, počúvam ho len jedným uchom. Prvýkrát prežívam lásku! Som protagonistka v ľúbostnom románe! Tajomnosť ako z filmu. Romantika. Adam mi píše „Zajtra sa stretneme? Nikomu ani muk:\*.“ Som pre neho zaujímavá, chce ma! Celá horím túžbou dotýkať sa ho, držať ho, cítiť jeho kožu na mojej... Motýliky mi nelietajú už len v podbruší. Objavujem nové pocity.

Vrany krákajú, vánok sa venie a ja s Adamom sa opäť bozkávame. Už si dávam pozor, aby som ho reflexívne nebila. Dáva mi ruku na prsia a ja sa chvejem, no všetkými silami sa snažím pôsobiť vyrovnane. „Milujem ťa.“ Z ničoho nič mi oznámi Adam. Ježiš, toto vážne teraz dal? Bez uvažovania odvetím, že aj ja jeho. Znenazdajky si rozopne opasok na nohaviciach. Vytiahne si tú mužskú vec. Nechcem sa na to pozrieť. Hlavou behám všade okolo. Preboha, čo to je? Čo sa to deje? Ježííš, toto už nikdy nevrátim späť! Už som oficiálne prvýkrát videla falus. Ako by som mohla odísť? Mohla by som teraz nastúpiť na električku a ísť domov? Pozrela by som si telku a zabudla na dnešok. Bože, čo som sprostá? Nemám sa predsa čoho báť. „Vieš, môžem ti pomôcť s rôznymi predmetmi, keďže som starší.. Tak napríklad s fyzikou. Trením sa veci zohrievajú. A mne je celkom zima.“ Usmiaty začne ukazovať na svoj penis. Preboha, snáď nechce aby som sa hentoho chytila? Ježiš. „Milujem ťa.“ Znova mi oznamuje. „Aj ja teba.“ Odvetím. Ešte asi päťkrát mi zopakuje jeho city ku mne. Kusnem si do jazyka, odvrátim pohľad preč a ruku položím do jeho rozkroku. Nechcem Adama stratiť. „Čo je? Na internete si mi písala odvážnejšie veci.“ Čuduje sa. Preboha, to je fakt! Veď som mu za posledné dni hovorila, že sa mi veľmi páčilo bozkávanie... A keď sa ma spýtal či som zvlhla, odpovedala som kladne! Môžem si za to sama? Nevnímam čo sa deje s mojou rukou, nie som prítomná. Necítim radosť, smútok ani hnev. Jednoducho pozerám do prázdna a čakám, kedy to skončí. Moja ruka je vedená jeho rukou, nemusím rozmýšľať. Ako dlho sa ho dotýkam? Päť minút? Pätnásť? Čas neexistuje. „Spravil som sa.“ Oznámi mi Adam. Konečne už nemusím pokračovať v uspokojovaní. Dobre, chcem sa naspäť rozprávať. Chcem zabudnúť čo sa práve stalo a nechcem na to myslieť. „Musím ti to oplatiť. Vieš, poďakovať sa ti.“ Prekvapí ma. Nechcem aby sa mi pozrel pod nohavičky. Mám tam chĺpky a nechcem ho vystrašiť a bože strašne nechcem aby sa mi tam hrabal. Môže mi tam vôbec niečo robiť? To sa dá aj len tak s rukou? Bože, to je nechutné! „Nie, to fakt nemusíš.“ Trasiem sa. „Ale ja chcem.“ Nalieha. „Nie, nie, fakt nie!“ Som ráznejšia. „Milujem ťa.“ Opakuje mi Adam a ruku mi tlačí do nohavičiek. Bojím sa, mračím sa. Snažím sa pôsobiť milo, nechcem ho stratiť. Na sekundu však zabudnem, že si chcem udržať imidž. Mám rozmazané videnie. Cítim slzu v kútika oka. Plne sa sústredím na to, aby mi neutiekla na líce. „Fúha, ty máš riadnu džungľu. To som si myslel, že deti ešte nemajú také.“ Zamyslí sa. Jejda, presne tohto som sa bála. Tak a čo som mala robiť? Bojím sa žiletky a hlavne tam, veď to je veľmi krehké miesto a hlavne ja som nevedela, že toto sa dnes bude diať. Ja som mu na jeho chlpy nič nepovedala. To sa všetky ženy vždy holia? Som divná, že som sa ešte neholila? Som nechutná? Zrazu cítim pocit, ako keď sa korok vsunie do vínovej fľaše. „Aká si vlhká.“ Oznamuje mi s flirtujúcim pohľadom. Nevedela som, že tak moje telo reaguje... Že by sa mi to predsa páčilo? Asi to vie lepšie ako ja, veď je starší a skúsenejší. Ah, ako nádherne vedia vrany krákať. Ak by som bola vtáčikom, letela by som niekam ďaleko. Asi k moru. V Chorvátsku je vždy pekne. O dnešku isto nikomu nepoviem. Mysleli by si, že som kurva. „Landiola začala trtkať už v trinástich!“ Ah, určite by sa mi posmievali, že som ľahké dievča. Môžem za to ako moje telo reaguje? Môžem to nejako zastaviť? Moje dýchanie je iné ako zvyčajne, znie nechutne. Vydávam zvuky ako tenistky pri zápase. Neviem to zastaviť, každé moje výdychnutie je odporné. Čo ak sa mi tam niečo stane? Čo ak už nikdy nebudem môcť byť tehotná? Mal čisté ruky? A čo vlastne robí? Toto robia aj dospelí? Poviem, že som hotová, nech je už koniec. Adam je šťastný. Ja som šťastná, že to už mám za sebou.

Cestou v električke sa pozerám na ľudí okolo. Vidia to na mne, čo som práve robila? Je to zo mňa cítiť? Čo ak to rodičia nejako spoznajú? Viem len, že si chcem čím skôr umyť ruky. Celá sa osprchovať. Chcem sa očistiť. Nikdy o tom nikomu nesmiem povedať. Adam by z toho mal možno problémy, ľudia by nerozumeli, že ja som to chcela, a že ho mám rada. Toto ľudia robia. Asi nie úplne v mojom veku, ale to je jedno. Pubertiaci sa navzájom uspokojujú, nič nové.

Nasledujúci deň v škole pretrpím, s Dorthramosom sa zasmejem a všetko je okej. Neskôr sa snažím s Adamom spojiť, no už mi neodpovedá na moje správy. Vymazal si ma z priateľov. Nemôžem mu už napísať, stránka ma nepustí. Nemôžem si ani pozrieť jeho fotky. Nemôžem ho nijako kontaktovať. Nemôžem nič. Rozbúcha sa mi srdce. Mojim telom prejde horúčava. Pocítim guču v hrdle. Zatvorím sa na záchode a okamžite padnem do kolien. Prstami si zúrivo škrabem hlavu. Ťahám sa za vlasy. Lapám po dychu. Znenazdajky som celá usoplená, červená a neviem sa nadýchnuť. Nevládzem sa postaviť, nevládzem nič... Len sedieť a plačmo kričať. Veď mi povedal, že ma miluje! Mali sme spolu byť už navždy! Už nikto nikdy nebude chcieť moje telo, keď som ľahká kurva! Prečo ma opustil? Čo som spravila? Všimol si moje zasklené oči a nahneval sa? Myslí si, že som o našom vzťahu niekomu povedala? Nikto ma nemôže vidieť plakať. Nikto sa nemôže dozvedieť, že som hento robila. Cítim sa neskutočne sama. Nemôžem sa s nikým o tom porozprávať.

Prejdú týždne. Prejdú i mesiace... Jedného dňa sa na mňa Dorthramos nahnevá. Myslí si, že ho nepočúvam. Má pravdu, no nemôžem stratiť môjho jediného kamaráta. Snažím sa najlepšie ako viem, no opäť som niekoho sklamala. Opustí ma aj on? Budem opäť sama? Hlučne sa rozplačem. Dorthramos zostáva zaskočený. Netuší odkiaľ moja reakcia prichádza. „Čo sa deje, Landiola? Môžeš mi povedať všetko, som tu. Nikam neodchádzam. Ak chceš len plakať v tichu, to je tiež okej.“ Snaží sa ma upokojiť. Nič mu nepoviem! Páči sa mi predstava plakať v tichu v objatí kamaráta. Steny vôkol nás majú zaujímavé motívy. Pohľadom sledujem zatočenie sa kvietku na tapete. Moje ústa začnú mimovoľne rozprávať. „No...“ Ah, keď som už začala, tak to asi poviem. „Vlastne je to celkom super. Mala som prvého chalana.“ Dorthramos je prekvapený, no teší sa, že som zažila niečo pekné. „Bol to ten Adam z Instagramu... No a proste akože mrte sa mi páčil. Naučil ma bozkávať sa. Potom neviem prečo som ho udierala, keď sa mi dotýkal pŕs, haha... Zažili sme aj vážnejšie veci.“ Zastavím sa a sledujem kamaráta, ktorý sa celý čas pozerá veľmi sústredene. Počúva každé jedno moje slovo. Ako len pokračovať s príbehom? „No a potom také fakt príjemné veci som zažila prvýkrát, že proste akože som mu vyhonila a on ma vyprstoval. Akože proste ja som sa napr aj bála, lol. Dokonca som tuším aj hovorila nie, ale tak presvedčil ma. Bolo to super celé a proste trápi ma, že ho už nemám a chýba mi.“ Nastalo ticho. Poriadne sa nadýchne a začne, „Landiola, využil ťa.“ Zamračím sa a odskočím od neho. „Wtf? Nie. Veď ti vravím, že to bolo super celé.“ Dorthramos len znova pokojným hlasom zopakuje svoje tvrdenie. „Myslela som si, že ty jediný ma pochopíš. Asi som sa mýlila. Také veci sa dejú... Baby a chalani sa ľúbia, nič nové.“ Celá červená sa ho snažím presvedčiť. Nemôže si toto o mne myslieť! Ja by som sa určite nenechala zneužiť! Veď to nebol nijaký tučný a chlpatý päťdesiatnik z Pokecu! Žiadny bradatý dedo s dodávkou plnou cukríkmi! Toto sa proste deje. Keď sa dvaja milujú, dotýkajú sa. Nič nové. Utečiem domov.

Celú noc prebdiem. Je päť hodín ráno. Neviem prestať plakať. Som zúfalá. Nemám nikoho. Chcem sa zabiť. Chcem ukončiť moje trápenie. Nechcem žiť v tomto skazenom svete nechutností. Nemám nikoho, nemám nič, čo by ma robilo šťastnou. Nechcem už nikdy byť opustená a sama. Z peračníku vyberiem nožnice. Priložím si ich na vnútorné predlaktie. Moje vzlykanie sa upokojí. Ticho. Očami sledujem iba nožnice z výtvernej. Sú tupé. Beriem kružidlo. Pritisnem si ho na kožu. Už sa necitím sama. Necítim nič. Všetko je teraz len o tejto sekunde. Neexistuje minulosť, neexistuje budúcnosť. Nič sa nedeje. Je to v poriadku. Červený pramienok mi ohrieva predlaktie. Z ničoho nič do izby vojde zadychčaná mama. „Chrobáčik môj!“ Plače na mňa. „Volala mi Dorthramasova mama. Čo sa stalo?“ Som zmätená, nestíham vnímať čo sa deje. Kedy sa tu zjavil otec? Ošetruje mi ruku, pričom ma mama objíma a utešuje. „Prepáčte. Viem, že ste ma tak nevychovali. Nechcem byť ľahkým dievčaťom.“ Mamka vzlykne.

*O dvadsať rokov neskôr v rovnakom meste sa sedemnásťročný chalan dohodne s dvanásťročným dievčaťom na stretnutí. Cez internet mu dieťa sľúbi, že ho orálne uspokojí. Domov sa vracia traumatizované a mama sa k nemu prihovára.* „Zlatko, ako bolo dnes v škole?“ Mardiola odpovedá „Nič nové.“